Sikkerhet i barnehagen

Forebygge skader og ulykker på barn

**Ansvar**

* Styrer er ansvarlig for at barnehagen har rutiner som forebygger skader og ulykker
* Ansatte er ansvarlig for å følge barnehagens sikkerhetsrutiner og være oppmerksom på potensielle risikoer

**Handling**

* Barnehagen avklarer roller og ansvar i sikkerhetsarbeidet internt og med andre involverte parter
* Barnehagen gjør jevnlige risikovurderingen av sikkerheten til barna. Dette gjøres blant annet i forbindelse med nye aktiviteter og utflukter, eller i forbindelse med turer til særlig risikoutsatte plasser som ved ferdsel til trafikkerte veier, vann/sjø, osv.
* Barnehagen fører kontroll med sikkerheten inne i barnehagen gjennom en årlig vernerunde med sjekkliste
* Barnehagen fører kontroll med sikkerheten på utelekeområdet ved daglige sjekkrunder før barna slippes ut om morgenen, samt halvårlige vernerunder. En av vernerundene skal gjøres på vinteren med utgangspunkt i egen sjekkliste for vinterforhold. Se egen rutine for utelekeområdet
* Barnehagen vurderer behovet for at foreldre og noen av de eldste barna kan være med når det gjennomføres enkelte vernerunder
* Alle ansatte får opplæring om sikkerhet i barnehagen
* Barnehagen har en egen beredskapsgruppe og beredskapsplan som trer i kraft ved en krisesituasjon i barnehagen

**Om sikkerhet i barnehagen**

Forskrift om miljørettet helsevern i barnehager og skoler stiller krav til at barnehagen må ha rutiner for å gå vernerunder og gjøre risikovurderinger for å forebygge ulykker med barn. Barnehagen må også ha gode rutiner for å sikre at barna er trygge i barnehagen og når barnehagen skal på aktiviteter og utflukter.